Регламент (ЕО) № 1801/2006 на Съвета

от 30 ноември 2006 година

относно сключването на Споразумение за партньорско сътрудничество в областта на рибарството между Европейската общност и Ислямска република Мавритания

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност и по-специално член 37, във връзка с член 300, параграф 2 и член 300, първа алинея, параграф 3 от него,

като взе предвид предложението на Комисията,

като взе предвид становището на Европейския парламент [1],

като има предвид, че:

(1) Европейската общност и Ислямската република Мавритания договориха и подписаха споразумение за партньорско сътрудничество в областта на рибарството, което предоставя на рибарите от Общността възможности за риболов в териториалните води на Ислямската република Мавритания (оттук нататък наричано Споразумение за партньорство).

(2) В интерес на Общността е да одобри споразумение за партньорство.

(3) Трябва да се определи метода на разпределяне на риболовните възможности сред държавите-членки,

ПРИЕ НАСТОЯЩИЯ РЕГЛАМЕНТ:

Член 1

Споразумението за партньорство в областта на рибарството между Европейската общност и Ислямската република Мавритания се одобрява от страна на Общността.

Текстът на споразумението за партньорство е приложен към настоящия регламент.

Член 2

1. Риболовните възможности, определени в протокола, който определя риболовните възможности и финансовото участие, предвидени в Споразумението за партньорство в областта на рибарството (наричан по-долу "Протокола"), подлежат на разпределение сред държавите-членки, както следва:

Риболовна категория | Бруто тонаж (GT) или максимален брой лицензии за даден лицензионен период | Държава-членка | Бруто тонаж (GT), лицензии или таван на годишния улов за държава-членка |

Категория 1: Риболовни кораби, специализирани за улов на ракообразни, различни от омар и рак | 9440 GT | Испания | 7183 GT |

Италия | 1371 GT |

Португалия | 886 GT |

Категория 2: Траулери за черна мерлуза и кораби за риболов чрез дънни парагади | 3600 GT | Испания | 3600 GT |

Категория 3: Риболовни кораби, специализирани за улов на дънни видове, различни от черна мерлуза посредством риболовни уреди, различни от тралове | 2324 GT | Испания | 1500 GT |

Обединено кралство | 800 GT |

Малта | 24 GT |

Категория 4: Хладилни пелагични траулери за улов на дънни видове | 750 GT | Гърция | 750 GT |

Категория 5: Главоноги | 18600 GT 43 лицензии | Испания | 39 лицензии |

Италия | 4 лицензии |

Категория 6: Омари | 300 GT | Португалия | 300 GT |

Категория 7: Хладилни сейнери за риба тон | 36 лицензии | Испания | 15 лицензии |

Франция | 20 лицензии |

Малта | 1 лицензии |

Категория 8: Кораби за улов на риба тон с въдици и кораби за риболов чрез повърхностни парагади | 31 лицензии | Испания | 23 лицензии |

Франция | 5 лицензии |

Португалия | 3 лицензии |

Категория 9: Пелагични хладилни траулери | 22 лицензии за максимално количество в размер на 440000 тона | Нидерландия | 190000 тона |

Литва | 120500 тона |

Латвия | 73500 тона |

Германия | 20000 тона |

Обединеното кралство | 10000 тона |

Португалия | 6000 тона |

Франция | 10000 тона |

Полша | 10000 тона |

Категория 10: Улов на раци | 300 GT | Испания | 300 GT |

Категория 11: Пелагични кораби без охладители | 15000 GT месечно, усреднени за годината | | |

2. Съгласно протокола, неизползваните по категория 11 риболовни възможности (пелагични кораби без охладители) могат да бъдат използвани по категория 9 (пелагични хладилни траулери) в размер на максимум 25 лицензии на месец.

3. В случай, че заявленията за лицензии за категория 9 (пелагични хладилни траулери) надвишават броя на максимално разрешените за съответния период, Комисията дава предимство на заявленията, подадени от кораби, които са оползотворили най-много лицензии през последните 10 месеца, които предшестват това заявление за издаване на лицензия.

4. Относно категория 11 (пелагични кораби без охладители), Комисията предава заявленията за лицензия след получаването на годишен риболовен план, който излага подробно заявленията от кораба (който указва тонажа GT, планиран за всеки месец на дейността, за всеки месец от годината) и който е изпратен на Комисията не по-късно от 1 март на годината, за който се отнася риболовния план.

В случай, че заявленията са за повече от 15000 GT на месец, средно за годината, решението ще бъде вземано въз основа на списъка с заявленията и риболовните планове, които се отнасят до алинея първа.

5. Управлението на риболовните възможности се провежда в пълно съответствие с член 20 от Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството [2].

В случай, че заявленията за лицензии от тези държави-членки не покриват всички риболовни възможности, заложени в протокола, Комисията може да вземе предвид заявлението за лицензии от всяка друга държава-членка.

Член 3

Държавите-членки, чиито кораби извършват риболов в рамките на Споразумение за партньорство, трябва да нотифицират Комисията за количеството от всеки запас, улавяно в риболовната зона на Мавритания, в съответствие с Регламент (ЕО) № 500/2001 на Комисията от 14 март 2001 г., за установяване на подробни правила за прилагане на Регламент (ЕИО) № 2847/93 на Съвета по отношение контрола на улова на риболовните кораби на Общността в териториалните води на трети страни и в открито море [3].

Член 4

Председателят на Съвета се упълномощава да избере лице(а), правоспособни да подпишат Споразумението за партньорство с цел обвързване на Общността [4].

Член 5

Настоящият регламент влиза в сила на седмия ден след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на 30 ноември 2006 година.

За Съвета

Председател

L. Hyssälä

[1] Становище, дадено на 16 ноември 2006 г. (все още непубликувано в Официален вестник).

[2] ОВ L 358, 31.12.2002 г., стр. 59

[3] ОВ L 73, 15.3.2001 г., стр. 8.

[4] Плюс сумата на приноса от корабособствениците в размер на 22 милиона EUR годишно, както е предвидено в глава III на приложение I, платима директно на Мавритания по сметка, предвидена в глава IV на приложение I.

--------------------------------------------------